अनुप बराल निर्देशित ‘दोख’ को पटकथा लेखकसमेत रहेका राजनले ‘मोक्ष’ मा संवाद र पटकथा लेखेका थिए । डकुमेन्ट्री मेकिङमा नेपालले अझै अनुभव बटुल्न बाँकी रहेको राजनको बुझाइ छ । ‘हाम्रा डकुमेन्ट्रीहरू भिडियो रिपोर्टजस्तै हुन्छन्,’ उनले सुनाए, ‘क्रिएटिभ पाटो कमजोर हुन्छ । समाचारका लागि पत्रकारहरूले खिचेझैं फुटेज लिइन्छ । यो सुधार्न आवश्यक छ ।’ उनी अब आफ्ना हजुरबा/आमाको जीवनयात्रालाई डकुमेन्ट्रीमा कैद गर्न जाँदै छन् । त्यसकै काममा व्यस्त रहेको उनले बताए ।
